आईएईए एक रूपरेखा पर समझौता करना चाहती है, जिससे उसे ईरान के संदिग्ध परमाणु हथियार कार्यक्रम की लंबे समय से रूकी हुई जांच को दोबारा शुरू करने का अधिकार मिल जाए. पश्चिमी देश आईएईए और ईरान के बीच बातचीत से यह परखने की कोशिश में लगे हैं कि क्या सचमुच ईरान अहमदीनेजाद की सख्त सोच से बाहर आ गया है. आठ साल के अहमदीनेजाद के शासन में ईरान ने संयुक्त राष्ट्र की मांग अनसुनी कर अपने परमाणु कार्यक्रम का भरपूर विस्तार किया है. पिछली मुलाकातों की तुलना में यह मुलाकात छोटी रही और केवल चार घंटे में ही निबट गई.